Tyler Perry

Tyler Perry (alizaliwa na jina la Emmitt Perry Jr.; 13 Septemba, 1969) ni mwigizaji, mtayarishaji wa filamu, na mwandishi wa tamthilia kutoka Marekani. Tyle ndiye mtunzi  na mchezaji wa nafasi ya Mabel "Madea" Simmons, mwanamke mzee mwenye msimamo mkali, na pia hucheza kama kaka yake Madea, Joe Simmons, na mpwa wake, Brian Simmons. Filamu za Perry zinatofautiana kwa mitindo—kutoka mbinu za kawaida za utengenezaji wa filamu hadi kurekodi maonyesho ya moja kwa moja ya jukwaani, nyingi kati ya hizo zilibadilishwa kuwa filamu kamili. Madea alionekana kwa mara ya kwanza katika tamthilia ya Perry, I Can Do Bad All by Myself (1999), iliyochezwa Chicago.

Perry aliandika na kutayarisha tamthilia nyingi za jukwaani, zilizofanikiwa sana miaka ya 1990 na 2000. Umaarufu wake mkubwa ulianza mwaka 2005 kupitia filamu Diary of a Mad Black Woman, aliyoiandika na kuitayarisha kama toleo la jukwaani lililobadilishwa kuwa filamu. Pia alitengeneza mfululizo wa vipindi vya televisheni, maarufu zaidi ikiwa ni Tyler Perry's House of Payne, iliyodumu kwa misimu minane kwenye TBS kutoka 2006 hadi 2012, na kisha kurejeshwa tena mwaka 2020. Mwaka 2011, Forbes ilimtaja kama mtu anayelipwa zaidi katika burudani, akiwa amepata dola milioni 130 kati ya Mei 2010 hadi Mei 2011.

Mwaka 2012, Perry alisaini mkataba wa kipekee wa muda mrefu na Oprah Winfrey kupitia Oprah Winfrey Network (OWN). Mkataba huo ulihusisha vipindi vya maigizo kama The Haves and the Have Nots. Mwaka 2019, alitayarisha mfululizo wa kisiasa The Oval kwa ajili ya BET.

Mbali na kazi zake binafsi, Perry ameigiza katika filamu nyingi za Hollywood kama Star Trek (2009), Alex Cross (2012), Gone Girl (2014), Teenage Mutant Ninja Turtles: Out of the Shadows (2016), Vice (2018), Those Who Wish Me Dead (2021), na Don't Look Up (2021). Perry pia amefanya kazi ya uingizaji wa sauti katika filamu za katuni kama The Star (2017) na Paw Patrol: The Movie (2021).

Filamu na vipindi vya Perry kwa pamoja vimeingiza zaidi ya dola milioni 660, na utajiri wake unakadiriwa kuwa dola bilioni 1, jambo linalomfanya kuwa miongoni mwa watu matajiri zaidi kwenye tasnia ya burudani. Licha ya mafanikio ya kibiashara, kazi zake zimekosolewa na wakosoaji na wataalamu wanaoamini kuwa filamu zake zinachochea taswira mbaya au ya kudhalilisha dhidi ya Waafrika-Waamerika, na hata ukosoaji wa kazi zake kwa ujumla umekuwa hasi. Mwaka 2020, Perry aliorodheshwa katika Time miongoni mwa watu 100 wenye ushawishi mkubwa duniani na alitunukiwa Tuzo ya Gavana kutoka Academy of Television Arts & Sciences. Pia, alipewa Jean Hersholt Humanitarian Award na Academy Awards mwaka 2021, na mwaka uliofuata, akaingizwa katika Black Music & Entertainment Walk of Fame.
Maisha ya awali
Tyler Perry alizaliwa kwa jina la Emmitt Perry Jr. huko New Orleans, Louisiana, kwa wazazi Willie Maxine Perry (jina lake kabla ya ndoa ni Campbell) na Emmitt Perry Sr., ambaye alikuwa seremala. Ana ndugu watatu. Perry ameuelezea utoto wake kama "jahanamu ya duniani". Tofauti na baba yake mwenye ukatili, mama yake alimpeleka kanisani kila wiki, ambapo alipata faraja na utulivu fulani. Akiwa na umri wa miaka 16, alibadilisha rasmi jina lake la kwanza kutoka Emmitt kwenda Tyler ili kujitenga na baba yake.

Miaka mingi baadaye, baada ya kutazama filamu Precious, Perry aliguswa hadi kufichua kwa mara ya kwanza kuwa alibakwa na mama wa rafiki yake akiwa na umri wa miaka 10."Tyler Perry recounts childhood abuse on Web site". CNN. October 6, 2009. Pia alinyanyaswa kingono na wanaume watatu kabla ya hapo na baadaye aligundua kuwa baba yake mwenyewe alimnyanyasa rafiki yake. Uchunguzi wa vinasaba uliofanywa na Perry ulionyesha kuwa Emmitt Sr. hakuwa baba yake wa kumzaa.

Ingawa Perry hakumaliza shule ya sekondari, alipata cheti cha General Educational Development (GED). Akiwa katika miaka yake ya ishirini, wakati akiangalia kipindi cha The Oprah Winfrey Show, alimsikia mtu mmoja akielezea namna uandishi unavyoweza kuwa tiba ya kiakili kwa kumsaidia mwandishi kushughulikia matatizo yake binafsi. Kauli hiyo ilimvutia Perry na kumhamasisha kujitosa katika uandishi. Hivi karibuni alianza kuandika barua mfululizo kwa nafsi yake, ambazo baadaye zikawa msingi wa tamthilia ya muziki I Know I've Been Changed.
Kazi
Jukwaani
Karibu mwaka wa 1990, Perry alihamia Atlanta, ambako miaka miwili baadaye tamthilia yake ya kwanza I Know I've Been Changed ilioneshwa katika ukumbi wa umma, ikiwa imefadhiliwa na akiba ya maisha ya Perry mwenye umri wa miaka 22, kiasi cha dola za Marekani 12,000 (). Tamthilia hiyo ilijumuisha maudhui ya Kikristo kama msamaha, heshima, na kujithamini, huku ikigusia masuala kama ukatili kwa watoto na familia zisizofanya kazi vizuri. Hata hivyo, tamthilia hiyo haikupokelewa vizuri mwanzoni na ilishindwa kifedha.

Perry hakuacha, na kwa kipindi cha miaka sita iliyofuata aliendelea kuiboresha tamthilia hiyo mara kwa mara, ingawa ilikumbwa na mapokezi duni. Mwaka wa 1998, akiwa na umri wa miaka 28, alifanikiwa kuiweka upya tamthilia hiyo na kuionesha tena Atlanta, kwanza katika House of Blues, kisha katika Fox Theatre. Perry aliendelea kuunda tamthilia mpya za jukwaani, akizitembeza katika mzunguko wa maonesho ya kinachojulikana kama "Chitlin' Circuit", ambao sasa unafahamika pia kama "mzunguko wa tamthilia za mijini", na kuendeleza kundi kubwa la mashabiki waaminifu, hasa miongoni mwa hadhira ya Waafrika-Waamerika. Mnamo 2005, jarida la Forbes liliripoti kuwa alikuwa ameuza "zaidi ya dola milioni 100 kwa tiketi, dola milioni 30 kwa video za maonesho yake, na takriban dola milioni 20 kwa bidhaa mbalimbali", na "maonesho yake ya moja kwa moja 300 kwa mwaka huhudhuriwa na wastani wa watu 35,000 kwa wiki".
Filmografia
Filamu
+ Filamu za Tyler Perry Mwaka  Jina la Filamu  Uhusika 2002  Madea's Family Reunion  Madea 2002  I Can Do Bad All by Myself  Madea 2005  Diary of a Mad Black Woman  Brian, Madea 2006  Madea's Family Reunion  Madea, Brian, Joe 2007  Daddy's Little Girls  2007  Why Did I Get Married?  Terry 2008  Meet the Browns  Madea, Joe 2008  The Family That Preys  Ben 2009  Madea Goes to Jail  Madea, Joe, Brian 2009  I Can Do Bad All by Myself  Madea 2010  Why Did I Get Married Too?  Terry 2010  For Colored Girls  2011  Madea's Big Happy Family  Madea, Joe 2012  Good Deeds  Wesley Deeds 2012  Madea's Witness Protection  Madea, Joe, Brian 2012  Alex Cross  Dr. Alex Cross 2013  Temptation: Confessions of a Marriage Counselor  2013  A Madea Christmas  Madea 2014  The Single Moms Club  T.K. 2014  Gone Girl  Tanner Bolt 2016  Boo! A Madea Halloween  Madea, Joe, Brian 2017  Boo 2! A Madea Halloween  Madea, Joe, Brian 2018  Acrimony  2018  Nobody's Fool  2019  A Madea Family Funeral  Madea, Joe, Brian 2020  A Fall from Grace  2022  A Jazzman's Blues  2025  Straw 
Mifulizo ya Runinga
+ Mifululizo ya Runinga Tyler Perry Mwaka  Jina la Mfulizo  Uhusika  Maelezo 2006  House of Payne  Muigizaji (Madea - mgeni)  Mtayarishaji, Mwandishi, Mwongozaji 2011  For Better or Worse  -  Mtayarishaji, Mwandishi, Mwongozaji 2013  Love Thy Neighbor  -  Mtayarishaji, Mwandishi, Mwongozaji 2013  The Haves and the Have Nots  -  Mtayarishaji, Mwandishi, Mwongozaji 2014  If Loving You Is Wrong  -  Mtayarishaji, Mwandishi, Mwongozaji 2016  Too Close to Home  -  Mtayarishaji, Mwandishi, Mwongozaji 2018  The Paynes  -  Mtayarishaji, Mwandishi, Mwongozaji 2019  Sistas  -  Mtayarishaji, Mwandishi, Mwongozaji 2019  The Oval  -  Mtayarishaji, Mwandishi, Mwongozaji 2020  Bruh  -  Mtayarishaji, Mwandishi, Mwongozaji 2020  Ruthless  -  Mtayarishaji, Mwandishi, Mwongozaji 2021  Assisted Living  -  Mtayarishaji, Mwandishi, Mwongozaji 2022  Zatima  -  Mtayarishaji, Mwandishi, Mwongozaji

Marejeo

Jamii:Waigizaji filamu wa Marekani